**13.07.2022**

**E-pasta nosaukums:**

Atjaunota COVID-19 vakcinācijas rokasgrāmata

**E-pasta teksts:**

Nacionālais veselības dienests 11.jūlijā informēja, ka aktualizēta COVID -19 vakcinācijas rokasgrāmata:

<https://www.vmnvd.gov.lv/lv/vakcinacijas-rokasgramata-informativais-materials-vakcinacijas-veicejiem>

Aktualizētie jautājumi Vakcinācijas rokasgrāmatā:

1. Ievietota Imunizācijas valsts padomes (IVP) rekomendācija par iespēju veikt otro balstvakcināciju (16. lpp.)

Personām vecumā no 65 gadiem, kuras ir pakļautas īpašam Covid-19 radītam apdraudējumam (t.i., situācijās, kad pat viegla akūta infekcijas izpausme radītu augstus veselības riskus, var veikt otro balstvakcināciju, ievērojot vismaz 4-6 mēnešu intervālu no pirmās balstvakcinācijas.

1. Ievietota precizēta IVP sagatavotā informācija par imūnsupresēto pacientu vakcināciju/balstvakcināciju (35. lpp.):
2. Ja imūnkompromintētā persona primārās vakcinācijas kursā vakcinēta, izmantojot pamata shēmu, un 1. balstvakcinācija ir saņemta 2021. gada rudenī, ir stingri rekomendēta 4. deva jeb otrā balstvakcinācija, ja kopš 3. devas jeb pirmās balstvakcinācijas (ar mRNS vakcīnu) ir pagājuši 3-6 mēneši (ieteicams tuvāk 6 mēnešiem) mēneši. Jo īpaši svarīgi ir uzrunāt orgānu vai kaulu smadzeņu transplantācijas pacientus. Tieši šo pacientu veselības apdraudējums Omikron varianta izplatības laikā ir visbūtiskākais un tieši šai grupai IVP aicina pievērst visintensīvāko uzmanību un balstvakcinācijas aicinājuma izteikšanu.
3. Ja persona agrāk nebija imūnkompromitēta, bet tagad situācija ir mainījusies un 1. balstvakcinācija saņemta pagājušā gada rudenī, tad jāņem vērā, ka, tiklīdz persona no neimūnsupresētas kļūst par augsti imūnsupresētu, tā uz to attiecas visas imūnsupresēto pacientu rekomendācijas un tiek rekomendēta 4. devas saņemšana, ja kopš trešās devas ir pagājuši vismaz 3- 6 mēneši.
4. iekļauta atsevišķa shēma ar rekomendācijām vakcinācijai pret Covid-19 imūnsupresētām personām VII pielikumā (60.lpp.)
5. aktualizēta sadaļa par inventarizācijām (15.lpp.)